Bauke Jan Haga

Dr. Bauke Jan Haga meyalo B. J. Haga yito gubernur Borneo (1938-1942) to delomo pemerintahan kolonial Hindia Walanta to Kalimantan, bilulo'aliyo to Banjarmasin, kota pusat pemerintahan wawu militer kolonial Walanta. Status residensi (karesidenan) lo Borneo pilo'olanggatiyo lowali provinsi inggidu tawunu 1938. Ta bilinta'iyo lowali gubernur dr. B. J. Haga, tawu ngota ta motohilawo lo hukum adat wawu Peraturan-peraturan desentralisasi. Ia dikenal bersikap kaku dan formalistis.

Japangi tilumuwoto ode Kalimantan 
Tanggal 8 Desember 1941 sambe 10 Februari 1942 to'u tentara lo Japangi tilumuwoto kota Banjarmasin, pemerintahan lo Walanta ma bubuhunga imbihu pemerintahan sipil wawu militer, ma ambulati wawu ma diluwito. To'u lo'odungohe habari Japangi tilumuwoto tilayo lo Kalimantan Selatan loli desa Bongkang to tanggal 8 Februari 1942, Gubernur Haga ma lolola Banjarmasin, wawu ma pilobuliyo nga'amila hudungu. Timongoliyo tilumete'a ode pedalaman dutula Barito ode Puruk Cahu wolo staf, rombongan tentara, pegawai sipil wawu mongobuwa ta ilotolaliyo to'u loheyi ode pulo Jawa.

Ta'aluku ode Japangi 
Tanggal 8 Maret 1942 to'u lo'odungohe Walanta ta'aluku ode Japangi, timongiliyo lolawo utusan ode Banjarmasin mopo'ota u ma ta'aluku olo.
Ta'uwa lo utusan kapten van Epen, lotita'e to kapali Ellen u pasi-pasi bendera moputi'o. Tanggal 17 Maret 1942 lona'o ode Puruk Cahu woli kapten van Epen u melucuti penyerahan diri lowali po'oluwo. Bungaliyo penyerahan diri lonto pihak militer, lapatiyo ma'o penyerahan diri pihak pemernintah sipil.
B.J. Haga wawu tawanan uweewo ma pilopotuwotiyo ode barak Benteng Tatas. To tambati botiye dr. Haga ma hemohutu rencana muli mopotihulo pemerintahan Hindia Walanta to Kalimantan Selatan, wonu popateya ma mopulito. To hulalo Mei 1943, Japangi ma lohe'upa tawu ngohuntuwa ta wawahe'a to rencana botiya.
Limbata 200 lota ta yilaupo Japangi wawu pilateliyo, wawu ngope'e nga'amila pegawai pemerintah Hindia Walanta lo'otapu hukumani u mate.
Pemerintah lo Japangi ma lolantobu persekongkolan le Haga ma lololadu ode wilayah Kalimantan oweewo, sambe ma lowali Peristiwa Mandor (Pontianak Affair).
Te B. J. Haga olo dilehuwaliyo hukumani u mate.

Ilomata 
B. J. Haga botiya tawu ngota penggemar hukum adat wawu mollulade buku. Tala tuwawu lo buku u tiluladiyo yito buku Lima Pahalaa, buku tuwawu u hemopotombango pemerintahan wawu hukum adat lo Hulontalo.

Taapulu